105. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙΚΩΝ, ΒΙΟΜΗΧΑΝΙΑΣ  ΚΑΙ  ΕΜΠΟΡΙΟΥ Αριθ. 0. 1769/617 της 8/21 Ιουλ. 1976 (ΦΕΚ Β΄ 959) (Διόρθ. Ημαρτ. εν ΦΕΚ Β΄ 1114 της 10 Σεπτ. 1976) Περί καθορισμού όρων επιστροφής τελών χαρτοσήμου επί εξαγωγής εγχωρίων προϊόντων δια την συσκευασίαν των οποίων εχρησιμοποιήθησαν είδη συσκευασίας εισαχθέντα υπό του ιδίου εξαγωγέως επί προσωρινή ατελεία. Έχοντες υπ’ όψει: α)Τας διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα ελληνικά προϊόντα» ως τούτο συνεπληρώθη δια του άρθρ. 1 του Ν.Δ. 849/71. β)Τα εκ της εφαρμογής των διατάξεων του άρθρου τούτου δημιουργηθέντα θέματα. γ)Την υπ’ αριθ. 01770/618 ΔΙΠ/8.7.76 γνωμοδότησιν της υπό των ανωτέρω (α) διατάξεων προβλεπομένης Επιτροπής συσταθείσης δια της υπ’ αριθ. 0. 532/229 ΔΙΠ/11.2.1975 κοινής αποφάσεως ημών, αποφασίζομεν: 1.Επί εξαγωγής εγχωρίων προϊόντων δια την συσκευασίαν των οποίων εχρησιμοποίησαν έτοιμα είδη συσκευασίας εισαχθέντα υπό του ιδίου του εξαγωγέως επί προσωρινή ατελεία άνευ επιβαρύνσεως δια τελών χαρτοσήμου, η αναλογούσα επί τούτων προς επιστροφήν μέση εκ τελών χαρτοσήμου επιβάρυνσις εν ουδεμιά περιπτώσει δύναται να είναι μικροτέρα εκείνης ήτις αναλογεί επί της αξίας FOB του εξαγομένου κυρίως προϊόντος (καθαρού). Κατ’ ακολουθίαν, εάν η επιστρεπτέα επιβάρυνσις η αναλογούσα επί του εξαγομένου κυρίως προϊόντος εξουδετερούται είτε εν όλω είτε εν μέρει συνεπεία της εκπτώσεως εκ ταύτης, συμφώνως ταις διατάξεσι της παρ. 3 του άρθρ. 2 του Ν.Δ. 226/69 (ανωτ. αριθ. 87) των μη καταβληθέντων τελών χαρτοσήμου κατά την επί προσωρινή ατελεία εισαγωγήν των ειδών συσκευασίας, το εκπιπτόμενον ποσόν των μη καταβληθέντων κατά τα ανωτέρω τελών χαρτοσήμου δέον να περιορίζηται αναλόγως ώστε η επί του κυρίως προϊόντος αναλογούσα επιβάρυνσις να επιστρέφηται ακεραία. 2.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. Σελ. 104,34(α) Τεύχος 625-Σελ. 122 28.Α.α.105 Κώδικας Τελών Χαρτοσήμου 